open-index/open-wikipedia-markdown huggingface dataset:
Քեթլին Դոուսոն

**Քեթլին Դոուսոն** (, ), բրիտանացի լողորդ, Եվրոպայի քառակի չեմպիոն, Եվրոպայի առաջնությունների մեդալակիր։ Մեծ Բրիտանիայի լողի հավաքականի անդամ։

## Սպորտային կարիերա
Քեթլին Դոուսոնը մասնակցել է ջրային մարզաձևերի Եվրոպայի առաջնությանը, որն անցկացվել է Լոնդոնում 2016 թվականին, որտեղ նրան հաջողվել է նվաճել իր առաջին ոսկե մեդալը 4x100 մետր համակցված փոխանցալողի մրցումներում։ Նույն մրցույթում նա երրորդ տեղն է զբաղեցրել մեջքի վրա 100 մետր մրցատարածությունում։

Երկու տարի անց Գլազգոյում անցկացվող նմանատիպ մրցաշարում Դոուսոնը թիմի կազմում բրոնզե մեդալ է նվաճել 100 մետր փոխանցումալողում։

Բրիտանացի մարզիկն կատարել է 100 և 200 մետր թիկնալողի նորմատիվները Տոկիոյի Ամառային օլիմպիական խաղերի համար։

2021 թվականի մայիսին Բուդապեշտում անցկացված Եվրոպայի առաջնությունում Դոուսոնը նվաճել է ոսկե մեդալ 100 մետր մրցատարածությունում։ Տեխնիկական սխալի պատճառով ստիպված է եղել երկու անգամ լողալ եզրափակչում, սակայն երկուսում էլ նվաճել է ոսկե մեդալներ։ Բացի այդ, նա երկու ոսկե մեդալ նվաճել 4×100 համակցված և խառը համակցված փոխանցումալողերում և արծաթե մեդալ 50 մ թիկնալողում

2020 թվականի Ամառային օլիմպիական խաղերում նվաճել է ոսկե մեդալ 4×100 խառը համակցված փոխանցումալողում։

## Ծանոթագրություններ

Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:Բրիտանացի լողորդներ
Կիրիլ Բորոդաչով

**Կիրիլ Վիկտորովիչ Բորոդաչով** (, ), ռուս սուսերամարտիկ։ 2020 թվականի Օլիմպիական խաղերի արծաթե մեդալակիր թիմային առաջնությունում, Ռուսաստանի չեմպիոն (2021), աշխարհի և Եվրոպայի առաջնությունների բազմակի չեմպիոն, սուսերամարտի Ռուսաստանի հավաքականի անդամ։ Ռուսաստանի սպորտի վաստակավոր վարպետ (2021)։

## Կենսագրություն
Կիրիլ Բորոդաչովը ծնվել է 2000 թվականի մարտի 23-ին Սամարայում։ Կիրիլը Անտոն Բորոդաչովի ավագ երկվորյակ եղբայրն է, որը ծնվել է 15 րոպե ուշ։ Բորոդաչով եղբայրները սուսերամարտով սկսել են զբաղվել յոթ տարեկանից։ Առաջին մարզիչը եղել է Էլինա Օռլովան։

Պատանեկան մրցումներում Կիրիլին հաջողվել է իրեն ցույց տալ լավագույն կողմից։ Նա իր առաջին հաջողությանը հասել է 13 տարեկանում, երբ դարձել է կուրսանտների Ռուսաստանի առաջնության արծաթե մեդալակիր։ Հետագայում Կիրիլը դարձել է Ռուսաստանի պատանեկան թիմի անդամ։ Միջազգային մրցումներում Բորոդաչովը նույնպես հաջողությամբ է հանդես եկել՝ նվաճելով ոսկե մեդալներ կուրսանտների (2017, 2016 թ.՝ արծաթե մեդալ) և պատանիների (նհատական՝ 2019, թիմային առաջնությունում՝ 2018, 2019):

2021 թվականին Կիրիլն առաջին անգամ հաղթել է Ռուսաստանի անհատական առաջնությունում՝ եզրափակչում ուժեղ գտնվելով օլիմպիական չեմպիոն Տիմուր Սաֆինից։ Համառուսաստանյան մրցումներում ունեցած հաջող ելույթների շնորհիվ Բորոդաչովը ընդգրկվել է Ռուսաստանի հավաքականի կազմում՝ մասնակցելու Տոկիոյի Օլիմպիական խաղերին։ Անհատական մրցաշարում Կիրիլն ավարտել է ելույթները քառորդ եզրափակիչում՝ պարտվելով մրցույթի ապագա հաղթող Չուն Կա Լոնգին (Հոնկոնգ)։ Թիմային առաջնությունում 21-ամյա ռուսաստանցին նվաճել է արծաթե մեդալ՝ կիսաեզրափակիչում հաղթելով համաշխարհային վարկանիշի առաջատարներին՝ ԱՄՆ-ի հավաքականին, սակայն որոշիչ խաղում պարտվելով ֆրանսիացի սուսերամարտիկներին։

## Պարգևներ
* «Հայրենիքին մատուցած ծառայությունների համար» 1-ին աստիճանի մեդալ (2021 թ. Օգոստոսի 11) – *հայրենական սպորտի զարգացման գործում ունեցած մեծ ավանդի, սպորտային բարձր նվաճումների, հաղթանակի նկատմամբ կամքի, տոկունության ու նպատակասլացության համար, որ ցուցաբերվել են 2020 թվականի XXXII Օլիմպիական խաղերում Տոկիո քաղաքում (Ճապոնիա)*։

## Ծանոթագրություններ

## Արտաքին հղումներ
* Կիրիլ Բորոդաչովի էջը Ռուսաստանի սուսերամարտի ֆեդերացիայի կայքում 
* Կիրիլ Բորոդաչովի էջը Սուսերամարտի միջազգային ֆեդերացիայի (FIE) կայքում 

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:«Հայրենիքին մատուցած ծառայությունների համար» շքանշանի 1-ին աստիճանի մեդալով պարգևատրվածներ
Կատեգորիա:Ռուսաստանի սպորտի վաստակավոր վարպետներ
Կատեգորիա:Սամարա քաղաքում ծնվածներ
Սարո Էմիրզե

**Սարո Էմիրզե** (, ), ազգությամբ հայ գերմանացի դերասան։

Երաժիշտ Արեն Էմիրզեի եղբայրը։

## Կենսագրություն
Սարո Էմիրզեն ծնվել է 1977 թվականին, Մայնի Ֆրանկֆուրտում։ Նախնիները սերել են Բրգնիկ գյուղից և Էգինից (Ակն)։ Պապը, ծնողները ծնվել ու մեծացել են Ստամբուլում։ 1970-ականներին ծնողներն արտագաղթել են Գերմանիա։

Դպրոցն ավարտելուց հետո Ֆրանկֆուրտի Գյոթեի անվան համալսարանում ուսանել է գերմանագիտություն և  անգլագիտություն։ Դերասան դառնալու որոշում կայացնելուց հետո 1999-2003 թվականներին սովորել է  Լայպցիգի Ֆելիքս Մենդելսոնի անվան երաժշտության և թատրոնի համալսարանում՝ դերասանի մասնագիտությամբ։ 2001-2003 թվականներին եղել է Դրեզդենի դրամատիկական ստուդիայի անդամ և հյուրընկալվել Դրեզդենի պետական թատրոնում` «Դիսկո» ներկայացման գլխավոր դերում։

Ավարտելուց հետո 2003-2008 թվականներին եղել է Դրեզդենի «Երիտասարդ սերունդ» թատրոնի անդամ, որտեղ խաղացել է բազմաթիվ գլխավոր դերեր, ինչպիսիք են Լաերտը «Համլետում», Կեռնեխ թագավորը, Բուքինգեմյան դուքսը «Երեք հրացանակիրներում» և պրեպարատոր՝ «Հավատ, սեր և հույս» դրամայում։ 2008/2009 թատերաշրջանում մշտապես հանդես է եկել Գյորլից-Ցիտտաուի Գերհարթ-Հաուպտման-թատրոնում։ 2009-2012 թվականներին հանդիսացել է Պլաուեն-Ցվիկաու թատրոնի մշտական անդամ, որտեղ գլխավոր դերերով աչքի է ընկել Գեորգ Բյուխների «Դանտոնի մահը» և Բերտոլդ Բրեխտի «Երեք գրոշանոց օպերա» բեմադրություններում։

2012 թվականից Էմիրզեն բնակվում է Բեռլինում։ 2014 թվականից պարբերաբար աշխատում է «Շեքսպիր և գործընկեր» թատերախմբում և «Նոր Գլոբուս» թատրոնում, որտեղ հանդես է եկել այնպիսի նշանավոր թատերգությունների գլխավոր դերերում, ինչպիսիք են Շեքսպիրի «Համլետը», «Արքա Լիրը», Ֆրիդրիխ Շիլլերի «Ավազակները»։ 2017 թվականին աչքի է ընկել «Հնդկաստան» պիեսի բեմադրության մեջ միանգամից մի քանի դերերով և որպես փոփ երգիչ, այնուհետև հանդես է եկել Մոլիերի և Սկապենի կրկնակի դերակատարմամբ Մոլիերի «Սկապենի արարքներ»-ում։

Էմիրզեին մարմնավորել է տարաբնույթ հերոսների «ՍՈԿՈ», «Wilsberg» և այլ հեռուստատեսային ֆիլմաշարերում, հատկապես «Սև անտառ հանցանքի վայրը» գերմանական ամենահաջող դետեկտիվ հեռուստաշարքում։

## Ծանոթագրություններ

Կատեգորիա:Թատրոնի դերասաններ
Կատեգորիա:Գերմանացի դերասաններ
Կատեգորիա:Հայ դերասաններ
Նատալյա Կաուր

**Նատալյա Պինեյրու Ֆելիպե Մարտին** (, ), հնդկական ծագմամբ բրազիլացի ֆոտոմոդել։

## Կենսագրություն
Նատալյան ծնվել է Ռիո դե Ժանեյրո քաղաքում՝ բրազիլական ծագմամբ բրազիլուհու և հնդիկի ընտանիքում։

14 տարեկան հասակից սկսել է աշխատել որպես մոդել և շարունակել է այն *Universidade Cândido Mendes*-ում իրավունք ուսումնասիրելու ընթացքում, մինչև հանուն Հնդկաստանում լրիվ դրույքով մոդելի աշխատանքի հրավեր ստանալուց հետո այն թողնելը։ Նաև հայտնի է որպես օպերային երգչուհի։

Մինչ Հնդկաստան ժամանելը Նատալյան որպես մոդել աշխատել է Բրազիլիայում և ամբողջ աշխարհում։ 2012 թվականին հաղթել է *Kingfisher Calendar Model Hunt* մրցույթում և նույն թվականին հայտնվել է *Kingfisher Calendar*-ում։

Որպես պարուհի առաջնաելույթը կայացել է 2012 թվականին կանադական «Dev Son of Mudde Gowda» ֆիլմում։

Մինչև դրա թողարկումը ընտրվել է Ռամ Գոպալ Վարմայի կողմից՝ «Բաժին» ֆիլմում «Dan Dan»  կատարելու համար։ Թեև երգը կարճ ժամանակում հայտնի է դարձել, սակայն ֆիլմը վարձույթում ձախողվել է։

Ավելի վաղ Վարման ցանկացել էր, որ այդ համարում պարեր Սաննի Լեոնեն, սակայն «Ցանկության մութ կողմը 2» ֆիլմի նկարահանումների համար նա հրաժարվել էր, և ռեժիսորը որոշել էր նրան փոխարինել հենց Նատալյայով։

2016 թվականին որպես դերասանուհի առաջնաելույթ է կատարել «Ռոքի գեղեցիկ» ֆիլմում։ Նրա հերոսուհին՝ Աննան, բարում թմրամոլ պարուհի էր և Մաոմիի մայրը, որը հնարավոր է հղիացել է գլխավոր հերոսից։ Ֆիլմը վարձույթում ձախողվել է։

Նատալյան Էսպիրիտու Սանտու նահագի գեղեցկության մրցույթում հաղթել է, այնուհետև իր նահանգը ներկայացրել է *Miss Mundo 2015* ազգային մրցույթում, որտեղ հայտնվել է թոփ-10-ում, սակայն չի հաղթել։

## Ֆիլմագրություն

## Ծանոթագրություններ

Կատեգորիա:1990 ծնունդներ
Կատեգորիա:Բրազիլացի մոդելներ
Կատեգորիա:Հնդիկ դերասանուհիներ
Կատեգորիա:Օգոստոսի 15 ծնունդներ
Կատեգորիա:Բրազիլացի դերասանուհիներ
PODOLYAN

մինի|Podolyan՝ հագուստի ուկրաինական ապրանքանիշ
**PODOLYAN**, հագուստի ուկրաինական ապրանքանիշ, որը ստեղծել է Վլադիմիր Պոդոլյանը 2004 թվականին։

## Պատմություն
2004 թվականին Վլադիմիր Պոդոլյանը ավարտել է Վյաչեսլավ Զայցևի նորաձևության լաբորատորիան, գրանցել է PODOLYAN ապրանանիշը և ավարտական հավաքածուն ցուցադրել է Կիևի «Նորաձևության սեզոններում»։ Այդ հավաքածուն նկատել է բրիտանական Atelier 1 կոնցեպտ ստորի հիմնադիր Դևիդ Ֆոուլին։ Նույն թվականին կայացել է PODOLYAN ապրանքանիշի առաջին ցուցադրությունը Ուկրաինական նորաձևության շաբաթվա շրջանակներում։

2005 թվականին Պոդոլյանը դարձել է ուկրաինացի երկու դիզայներներից մեկը, որոնք հագուստ են ստեղծում անգլիական Atelier 1 բրենդի համար՝ Դևիդ Ֆոուլիի կրեատիվ ղեկավարությամբ։ 2006-2009 թվականներին նա թողարկել է «PODOLYAN for Atelier 1» հավաքածուների շարք, որոնք ցուցադրվել են Լոնդոնի նորաձևության շաբաթվա ընթացքում սալոնային ցուցադրությունների ժամանակ։

2010 թվականի մարտին կայացել է PODOLYAN հավաքածուի ցուցադրությունը *Ukrainian Fashion Week*-ի պոդիումում, այդ օրվանից սկսած՝ ապրանքանիշը իր հավաքածուները ցուցադրում է տարին երկու անգամ։ 2011 թվականին Պոդոլյանը սկսել է համագործակցել Maybelline New York-ի հետ։ 2012-2014 թվականներին դարձել է ուկրաինական *Best Fashion Awards* մրցանակի դափնեկիր՝ «Լավագույն fashion-բեմականացում» անվանակարգում։

2014 թվականի սեպտեմբերին PODOLYAN անցկացրել է ռեբրենդինգ, իսկ դեկտեմբերին՝ թողարկվել է *Podolyan Black* կանացի հագուստի գիծը։ 2015 թվականի ապրիլին Կիևում բացվել է PODOLYAN նոր խանութը։

## Ծանոթագրություններ

## Արտաքին հղումներ

* Podolyan

Կատեգորիա:Հագուստի և կոշիկի արտադրողներ
Կատեգորիա:Ապրանքանիշներ
Ռիտա Գրիգորյան

**Ռիտա Մարի Գրիգորյան** (), ամերիկյան ծագմամբ հայ ֆուտբոլիստ, ով հանդես է գալիս Հայաստանի կանանց հավաքականի հարձակվողի դիրքում։

## Վաղ կյանք
Գրիգորյանը մեծացել է Կալիֆորնիա նահանգի Գլենդել քաղաքում։

## Ավագ դպրոցի կարիերա
Գրիգորյանն սովորել է իր հայրենի քաղաքում` Գլենդելի միջնակարգ դպրոցում։

## Համաշխարհային կարիերա
Գրիգորյանը Հայաստանի հավաքականում նորամուտը նշել է 2021 թվականի ապրիլի 8-ին՝ 67-րդ րոպեին` Լիբանանի նկատմամբ 2:0 հաշվով։

## Ծանոթագրություններ

## Արտաքին հղումներ
*
*
*

Կատեգորիա:21-րդ դարի ամերիկացի կանայք
Կատեգորիա:Կանանց ֆուտբոլի հարձակվողներ
Կատեգորիա:Հայ կին ֆուտբոլիստներ
Սուրբ Խաչ եկեղեցի (Սազել)

**Սուրբ Խաչ եկեղեցի**, Հայ Առաքելական, գտնվում է Վրաստանի Սամցխե-Ջավախք մարզի Ախալցխայի շրջանում, Ախալցխայից 4 կմ դեպի արևմուտք, հայաբնակ Սազել գյուղում, կառուցվել է 20-րդ դարում։

Սուրբ Խաչ եկեղեցու մասին առաջին հիշատակումները եղել են 1839 թվականին։ Եկեղեցին ի սկզբանե եղել է փայտաշեն կառույց, իսկ 1885 թվականից՝ քարաշեն։

19-րդ դարից մինչև 20-րդ դարը եկեղեցին ենթարկվել է  վերակառուցման և բազմաթիվ վերանորոգությունների։  Վերանորոգման մասին կան հիշատակումներ 1872 թվականի արխիվներում։

Ախալցիխեի հոգևոր կառավարությանն ուղղված 1909 թվականի հայտարարության մեջ ասվում է․

1909-1910-ական թվականներին եկեղեցին վերակառուցվում է և օծվում։

## Ճարտարապետություն
Սազել գյուղի Սուրբ Խաչ եկեղեցին միանավ բազիլիկ տիպի կառույց է, այն կառուցվել է սալաքարից, սրբատաշ և անմշակ տուֆից  նրա չափսերն են (13.10 x 8.48) մետր։

Ունի մեկ մուտք հարավային կողմից, մուտքի վերևում կա խաչաքանդակ։

Զանգակատունը գտնվում է արևմտյան հատվածում՝ տանիքին։

Եկեղեցու ներսի պատերին կան Աստվածաշնչյան թեմաներով որմնանկարներ։ Արևմտյան կողմում ունի միջնահարկ, որը կառուցված է չորս փայտե հենասյուների վրա։ Եկեղեցու խորանը գտնվում է արևելյան մասում, իսկ նրա աջ և ձախ կողմերում կան ավանդատներ։ Ունի մկրտության ավազան, որը գտնվում է հյուսիսային կողմում։

Եկեղեցու հոգրոր կազմն է եղել՝ Մարտիրոս Տեր-Նահապետյանցը, Հովհաննես Տեր-Մարտիրոսյանը, Հարություն Տեր-Հովհաննիսյանը, Բարդուղիմեոս Տեր-Հովհաննիսյան Տեր-Նահապետյանցը, 1990-ական թվականներին՝ Գրիգոր վարդապետ Բալասանյանը։

Եկեղեցում մինչև այսօր պահնվում են ձեռագրեր. 1826-1841-ական թվականներին գրիչ Մարտիրոս Տեր-Նահապետյանց Ժողովածուն և հինգ աղոթագրքեր։

Խորհրդային անաստվածության տարիներին  եկեղեցին չի գործել և փակվել է 1936 թվականին։

2010 թվականին գյուղացիների ջանքերով սկսվում է եկեղեցու վերանորոգման աշխատանքները։

2013 թվականի ապրիլի 7-ին, եկեղեցին վերաօծվում է, ձեռամբ Վիրահայոց թեմի առաջնորդ Գերաշնորհ Տեր Վազգեն եպիսկոպոս Միրզախանյանի և մասնակցությամբ Սամցխե-Ջավախքի և Ծալկայի ընդհանուր առաջնորդական փոխանորդ Հգշ. Տ. Բաբգէն վրդ. Սալբիյանի և տեղի հոգևոր դասի։

## Ծանոթագրություններ

Կատեգորիա:19-րդ դարի հայկական վանքեր և եկեղեցիներ
Կատեգորիա:Ախալցխայի շրջանի հայկական առաքելական վանքեր և եկեղեցիներ
Կատեգորիա:Եկեղեցիներ այբբենական կարգով
Սուրբ Ավետարան մատուռ

**Սուրբ Ավետարան մատուռ**, Հայ Առաքելական մատուռ, գտնվում է Վրաստանի Սամցխե-Ջավախք մարզի Ախալցխայի շրջանում, Ախալցխայից 3 կմ դեպի հարավ-արևելք,  հայաբնակ Չեչերեք գյուղում, կառուցվել է 21-րդ դարում։

Չեչերեք գյուղի Սուրբ Ավետարան մատուռ հիմնադրվել է 2005 թվականին, մատուռը նաև հայտնի է որպես գյուղի ուխտատեղի, այնտեղ է պահվում 1745 թվականի պատկերազարդ ձեռագիր Ավետարանը և դա է պատճառը որ այս մատուռը ունի մեծ համբավ։  
2005 թվականին Էդվարդ Հակոբյանի նախաձեռնությամբ վերականգնվում է  մատուռը։

## Ճարտարապետություն
Սուրբ Ավետարան մատուռը քառակուսի ձև ունեցող կառույց է չափսերն են (5․7 x 4․6) մետր։

Ունի մեկ մուտք արևմտյան պատին, իսկ մուտքի վերևում տեղադրված է ծածկոց։

Արևմտյան պատի աջ հատվածում կա հայատառ արձանագրություն և ագուցված է խաչքար։

Պատի ձախ հատվածում տեղադրված է խաչքար և կա արձանագրություն․ 

## Ծանոթագրություններ

Կատեգորիա:21-րդ դարի հայկական վանքեր և եկեղեցիներ
Կատեգորիա:Ախալցխայի շրջանի հայկական առաքելական վանքեր և եկեղեցիներ
Կատեգորիա:Մատուռներ
Յուսթրիմ

**Ustream** (արտասան. «Յուսթրիմ»), վեբ-կայք (ըստ էության՝  սոցիալական ցանց), որտեղ օգտատերերը կարող են հեռարձակել իրենց տեսանյութերը իրական ժամանակի ռեժիմով։ Կայքը հիմնվել է 2006 թվականին և կառավարվում է նույնանուն մասնավոր ընկերության կողմից։ Բացի այդ, ընկերությունը իր կողմից մշակված տեխնոլոգիական հարթակում մատուցում է բիզնեսի համար հոսքային հեռարձակման կազմակերպման ծառայություններ։

2010 թվականի փետրվարին կայքն ուներ 2 միլիոն գրանցված օգտատերեր։ Ըստ Quantcast-ի տվյալների այցելուների թիվը 2009 թվականին 20 միլիոնից մինչև 2010 թվականի հունիս աճել է մինչև 50 միլիոնի։
Ustreamletterlogo

## Ծանոթագրություններ

## Արտաքին հղումներ
* 
*Текущие прямые трансляции

Կատեգորիա:2007 հիմնադրված ընկերություններ
Կատեգորիա:2007 ստեղծված կայքեր
Կատեգորիա:IBM
Սքայլար Էսթին

**Սքայլար Էսթին Լիփսթեյն** (, ), ամերիկացի դերասան և երգիչ։ Առավել հայտնի է «Գարնանային զարթոնք» մյուզիքլով և «21 և ավելին» ֆիլմով։

## Կենսագրություն
Սքայլարը ծնվել է եվրոպական ընտանիքում, մեծացել՝ Նյու Յորքում։ Ունի քույր՝ Բրիելը, և երկու եղբայր՝ Միլանը և Ջեյմսը։ Քլարկսթունի միջնակարգ դպրոցն ավարտելուց հետո () ընդունվել է Սթեյջդուր Մեյնոր ()։ Երբ Սքայլարը եղել է տասնհինգ տարեկան, նրա գործակալը Էսթին անունը ընտրել է որպես բեմական կեղծանուն։

## Անձնական կյանք
2013 թվականի հունիսից հանդիպել է «Կատարյալ ձայն» ֆիլմի խաղընկեր Աննա Քեմփի հետ։ 2016 թվականի հունվարի 3-ին զույգը հայտարարել է նշանադրության մասին։ 2016 թվականի սեպտեմբերի 10-ին նրանք ամուսնացել են։ 2019 թվականի ապրիլի 19-ին՝ ամուսնությունից երկու տարի անց, զույգը հայտարարել է բաժանման մասին։

## Ֆիլմագրություն

## Ծանոթագրություններ

Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:21-րդ դարի երգիչներ և երգչուհիներ
Կատեգորիա:Ամերիկացի երգիչներ
Կատեգորիա:Ամերիկացի մոդելներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Արթուր Մկրտումյան

**Արթուր Մկրտումյան** (), հայ թմբկահար։

## Կենսագրություն
Արթուր Մկրտումյանը ծնվել է 1985 թվականի օգոստոսի 12-ին՝ Երևանում։ 14 տարեկանից սկսել է ինքնուրույն նվագել հարվածային գործիքներ։

2005 թվականին Արթուր Մկրտումյանն ընդունվել է երաժշտական քոլեջ։ Նա կիթառահար Անդրե Վարդանյանի հետ համատեղ ստեղծել են «Հայարդ» ռոք խումբը, 2010 թվականից նա եղել է նույն խմբի թմբկահարը։

Արթուր Մկրտումյանի ստեղծագործությունների մեծ մասը «պրոգրեսիվ հևի մետալ» ժանրի են։

2013 թվականին «Հայարդ» ռոք խմբի կազմում հանդես է եկել իր առաջին տեսահոլովակում։ Տեսահելեվակը նկարահանված է «The Sword of Damocles» երգի հիման։ «Հայարդ» խմբի հետ մասնակցել է հանրապետական և միջազգային ռոք փառատոների, հաղթանակներ է ունեցել Հայաստանում և արտերկրում։

Որպես հարվածային գործիքների ուսուցիչ 2010 թվականից աշխատանքի է անցել Երևանի Ղազարոս Սարյանի անվան դպրոցում, իսկ 2013 թվականից՝ Հայկանուշ Դանիելյանի անվան արվեստի դպրոցում։

## Ծանոթագրություններ

## Արտաքին հղումներ
*«The Sword of Damocles»

Կատեգորիա:Հայ թմբկահարներ
Իրինա Մկրտչյան

**Իրինա Մկրտչյան** (), հայազգի գրաֆիկ, գեղանկարչուհի։

## Կենսագրություն
Իրինա Մկրտչյանը ծնվել է 1957 թվականի օգոստոսի 12-ին՝ Թբիլիսիում։ Սովորել է Երևանի պետական համալսարանում, որն ավարտել է 1979 թվականին։ 1980-1984 թվականներին սովորել է Երևանի գեղարվեստա-թատերական ինստիտուտի նկարչության ստուդիայում։ Ուսման ավարտից հետո աշխատանքի է անցել նույն ինստիտուտում՝ Փարավոն Միրզոյանի արվեստանոցում։

1999 թվականից հանդիսանում է Հայաստանի նկարիչների միության անդամ։

1984 թվականից Իրինա Մկրտչյանը մասնակցել է հանրապետական և միջազգային ցուցահանդեսների, հանդիսանում է բազմաթիվ գրաֆիկական ինքնատիպ աշխատանքների հեղինակ։ 1994, 2003 թվականներին Շվեյցարիայում ունեցել է անհատական ցուցահանդեսներ։ Անհատական ցուցահանդես է ունեցել նաև 1995 թվականին՝ Լեհաստանում, 1998 թվականին՝ Երևանում, իսկ 2004 թվականին՝ Բարսելոնայոում։

2007 թվականին տեղափոխվել է Մոսկվա և մասնակցել է բազմաթիվ ցուցահանդեսների։ Նկարչուհին Մոսկվայում ունեցել է նաև չորս անհատական ցուցահանդես։

Ամերիկայի, Եվրոպայի, Ասիայի, Ռուսաստանի, Հայաստանի մասնավոր հավաքածուներում տեղ են գտել Իրինա Մկրտչյանի աշխատանքներից։

## Ծանոթագրություններ

## Արտաքին հղումներ
*Выставка Ирины Мкртчян

Կատեգորիա:Հայաստանի նկարիչների միության անդամներ
Կատեգորիա:Նկարիչներ այբբենական կարգով
Կատեգորիա:Հայ գրաֆիկներ
Կատեգորիա:Հայ գեղանկարիչներ
Ջո Ռոգան

**Ջոզեֆ Ջեյմս Ռոգան** (. (), ամերիկյան կատակերգու, դերասան, մարտարվեստի վարպետ, սպորտային մեկնաբան և հեռուստահաղորդավար։ 1997 թվականից UFC-ում մեկնաբան։

## Մասնագիտություն
### Հեռուստահաղորդավար
Ռոգանն աշխատել է «Վախի գործոն» («Fear Factor») հեռուստաշոուում որպես ծրագրի ամերիկյան տարբերակի վարող։ Հաղորդման վրա աշխատել է 2001 թվականի հուլիսի 11-ից մինչև 2006 թվականի սեպտեմբերի 12-ը։ 2011 թվականի դեկտեմբերի 12-ին հաղորդման վերաթողարկումից հետո նա վերադարձել է շոու և աշխատել այնտեղ մինչև 2012 թվականի հունիսի 16-ը NBC հեռուստաալիքում։

Վերջին անգամ հեռուստահաղորդավար Ջոն աշխատել է սեփական «Ջո Ռոգանն ամեն ինչ կասկածի տակ է դնում» («*Joe Rogan Questions Everything»*]]) շոուում, որտեղ նա իր ընկեր Դունկան Տրասսելի հետ քննադատորեն հետազոտում էր գերբնական և միստիկ թեմաներ, ինչպիսիք են՝ այլմոլորակայինները և այլն։ Շոուի բոլոր 6 էպիզոդները ցուցադրվեցին 2013 թվականին «Syfy» ալիքով։

### Մեկնաբան
Ռոգանը սկսեց աշխատել UFC-ում 1997 թվականին, մեկնաբան դառնալուց առաջ սկսել է որպես թղթակից UFC-ում. հարցազրույցներ էր վերցնում մարզիկներց *UFC 12-ում:*

### Սթենդափ
Ռոգանը հյուրախաղերով հանդես էր գալիս նաև որպես երգիծաբան, և թողարկել է մի քանի ալբոմ, այդ թվում և «Shiny Happy Jihad Ջո Ռոգանի հետ. Խոսող կապիկները տիեզերքում»։

### Փոդքասթ
2009 թվականի դեկտեմբերից Ռոգանը սկսեց փոդքասթ վարել, որը մինչև 2020 թվականի մայիս հեռարձակվում էր Յուսթրիմ-ով և ՅուԹյուբ-ով:Փոդքասթին մասնակցում էին տարբեր հերոսներ, որոնց հետ Ջոն քննարկում էր ընթացիկ իրադարձությունները, քաղաքականության, փիլիսոփայության, հումորի, հոբբիի, պատմության վերաբերյալ հարցեր և այլն։ Հաղորդումը հատկանշական է նաև նրանով, որ երկու-երեք ժամյա զրույցը սովորաբար ընթանում է երկխոսության տեսքով և սովորաբար առանց նախապատրաստած թեմաների կամ սցենարի։ Հյուրերը հայտնի թղթակիցներ, գիտնականներ, գրողներ, մարտարվեստի վարպետներ էին և նույնիսկ ուղղակի Ջոի ընկերներն էին։ Փոդքասթի անունն է՝ «The Joe Rogan Experience», և ունի հազարից ավելի թողարկումներ։

2020 թվականին Ջոն վաճառեց «The Joe Rogan Experience» փոդքասթը Spotify-ին։ «Wall Street Journal» -ը գնահատում է գործարքը 100 միլիոն դոլար։

Պատկեր:JoeRogan-USMCPhoto-Cropped.PNG|Ջո Ռոգանտ մեկնաբանում է UFC 2006—ը


## Անձնական կյանք
Նա ապրել է Կալիֆորնիա նահանգի Բելլ-Կանյոնում։ Հիմա ապրում է Տեխասում։ 2007 թվականին Ռոգանն աղջիկ է ունենում։ Նա և իր ընկերուհին ամուսնացան հաջորդ տարի։ 2010 թվականին Ռոգանը հայտարարեց երկրորդ երեխայի ծնունդի մասին։

2010 թվականի սեպտեմբերին Ալեքս Ջոնսի ռադիոշոուին հյուր լինելու ժամանակ Ռոգանը հայտարարեց, որ չի դավանում որևէ կրոն։

## Ծանոթագրություններ

## Արտաքին հղումներ
* 
* YouTube profile

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի աթեիստներ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացիներ իռլանդական սերմամբ
Լիճքվազ

**Լիճքվազ**, գյուղ Հայկական ԽՍՀի Մեղրու շրջանում։ Գտնվում է շջրանի կենտրոնական մասում, Վարդանիձոր գյուղի մոտակայքում, ալիքավորված հարթավայրում։

Լիշկ անվանումով ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում։

## Կլիմա
Ունի առողջարար կլիմա։

## Պատմություն
Վերջին տասնամյականերում դադարել է պաշտոնական բնակավայր լինելուց և ներկայումս ծառայում է  որպես ամառանոց հիմնականում Մեղրի քաղաքի բանվոր ծառայողների համար։

## Ծանոթագրություններ

## Արտաքին հղումներ

Կատեգորիա:Արևելյան Հայաստանի գյուղեր
Լենդրուշ Ալոյան

**Լենդրուշ Արամի Ալոյան** (), հայ լրագրող, բանասեր։

## Կենսագրություն
Լենդրուշ Ալոյանը ծնվել է 1941 թվականի օգոստոսի 12-ին՝ Վանաձորում։ 1966 թվականին ավարտել է Երևանի պետական համալսարանի բանասիրական ֆակուլտետի ժուռնալիստիկայի բաժինը։ 1958-1960 թվականներին աշխատել է Կիրովականի «Ավտոմատիկա» գործարանում՝ փականագործի որակավորմամբ, իսկ 1966-1972 թվականներին աշխատել է «Սովետական դպրոց» թերթում՝ որպես լրագրող։ 1960-1962 թվականներին ծառայել Հայաստանի խորհրդային բանակում։ 1966-1987 թվականներին զբաղվել է լրագրողախմբագրական աշխատանքով։ 1972-1982 թվականներին եղել է «Գյուղատնտես», իսկ 1982-1987 թվականներին՝ «Մասիս» թերթերի գլխավոր խմբագիրը։ 1987-2015 թվականներին դասավանդել է Երևանի Պետական Համալսարանում, որտեղ 1999 թվականից եղել է մամուլի տեսության և պատմության ամբիոնի վարիչը։ 1998 թվականին ստացել է բանասիրական գիտությունների դոկտորի գիտական աստիճան։ Մի շարք գիտական և հրապարակախոսական աշխատությունների հեղինակ է։ Մահացել է 2015 թվականի հոկտեմբերի 20-ին Երևանում՝ 75 տարեկան հասակում։

## Գրքեր
*«Մշակը»

## Ծանոթագրություններ

## Արտաքին հղումներ
*ԹԵ ԻՆՉՊԵՍ ԷԻՆ ԿԱՂԵՐԸ ՎԱԶԵԼ ՍՈՎՈՐԵՑՆՈՒՄ
*ՀԱՅԱՍՏԱՆԻ ԳՐԱԴԱՐԱՆՆԵՐԻ ՀԱՄԱՀԱՎԱՔ ԳՐԱՑՈՒՑԱԿ = Union Catalog of Armenian Libraries
*"Mshaki" hraparakakhosnerě 19-rd daraverj, 20-rd daraskizb, Bakhshi Ishkhanyan, Davitʻ Ananun, Tigran Hovhannisyan
*Համբարձում Առաքելյան հրապարակախոսը

Կատեգորիա:Հայ բանասերներ
Կատեգորիա:Հայ լրագրողներ
Էրնաձոր

**Էրնաձոր**, լքված գյուղ Հայկական ԽՍՀի Մեղրու շրջանում, Նյուվարդի գյուղից մի քանի կմ հյուսիս-արևելք, Արաքսի Էրնաձոր գետակի ափին։

Էյնազուր անվանումով ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում։

## Պատմություն
1960-ական թվականների սկզբներին գյուղը լքվել է։ Բնակիչները տեղափոխվել են Շվանիձոր գյուղ։ Այժմ հանդիսանում է Շվանիձոր գյուղի ձմեռանոցը։

## Բնակչություն
Բնակիչները հայեր էին։

Էրնաձորի ազգաբնակչության փոփոխությունը։.

## Ծանոթագրություններ

## Արտաքին հղումներ

Կատեգորիա:Արևելյան Հայաստանի գյուղեր
Կաբադինլու

**Կաբադինլու**, գյուղ Արևելյան Հայաստանի Ելիզավետպոլի նահանգի Զանգեզուրի գավառում։

## Բնակչություն
1907-1908 թվականներին գյուղն ունեցել է 198 կովկասի թաթար բնակիչ։

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Ստեղծիր մարտ

**«Ստեղծիր մարտ»** (), 1969 թվականի խորհրդային ֆիլմ։ Նկարահանվել է աբխազ բանաստեղծ, սցենարիստ, սուսերամարտի սպորտի վարպետ, ԲԽՍՀ սպարտակիադայի չեմպիոն Յուրի Լակերբայի դիպլոմային աշխատանք հանդիսացող սցենարի (1959) հիման վրա։

## Սյուժե
Երկու սուսերամարտիկների՝ Նիկոլայ Յաստրեբովին ու աշխարհի չեմպիոն Իվան Պոլեսկուն կապում են երկարամյա ընկերությունն ու մրցակցությունը։ Մի անգամ նավով զբոսանքի ժամանակ, որը տեղի է ունենում եզրափակիչ մրցաշարի նախօրեին, Նիկոլայը վնասում է Իվանի ձեռքը։ Թղթակից Վլադիմիր Խվոստովը, որը նախկին սուսերամարտիկ է, փորձելով համոզել Իվանին, որ Նիկոլայի արարքը պատահական չէր, վերսկսում է սպորտով զբաղվելը, որպեսզի գործնականում ապացուցի Պոլեսկիին։ Բայց ապարդյուն. Իվանն անգամ իրեն թույլ չի տալիս մտածել իր ընկերոջ ստորության մասին։

## Դերերում
* Գենադի Սաֆուլին – *Իվան Պոլեսկի
*[[Ալեքսանդր Զբրուև]] – *Վլադիմիր
* Ինտս Բուրանս – *Նիկոլայ
*Եվա Մուրնիեցե – *Սվետլանա
*Դմիտրի Կապկա – *պապ Ալես
*Տատյանա Գարկուշա – *Նատաշա
*Իվան Կոխ – *Իվան Էդմունդովիչ, տարեց մարզիչ
*Իգոր Կոմարով – *Մոնախով
*Վլադիմիր Զոլոտուխին – ''Մարտինյուկ
*Ալեքսանդր Պավլովսկի 
* Էպիզոդներում՝ Ի. Սմուշկևիչ, Ն. Սչաստնի, Ա. Պավլովսկի, Մ. Գրոմովա, Վ. Մատուլյավիչուս, Կ. Սենկևիչ, Գ. Մակարովա, Ն. Սկորոբոգատով (ձիարշավարանի մշտական հաճախորդ)։

## Նկարահանող խումբ
* Սցենարի հեղինակ՝ Յուրի Լակերբայ
* Բեմադրությունը՝ Նիկոլայ Կալինինի
*Օպերատոր՝ Օլեգ Ավդեև
*Դիզայներ՝ Յուրի Բուլիչով
*Ռեժիսոր՝ Յու. Ռիբչյոնոկ
*Կոմպոզիտոր՝ Ստանիսլավ Պոժլակով
*Ձայնի ինժեներ՝ Վասիլի Դյոմկին
*ԽՍՀՄ կինեմատոգրաֆիայի պետական սիմֆոնիկ նվագախումբ, դիրիժոր՝ Է. Խաչատուրյան
*Կոստյումների նկարիչ՝ Է. Սեմյոնովա
*Դիմահարդար՝ Լ. Խոխլով
*Խմբագիր՝ Է. Ակսեենկո
*Խմբագիր՝ Ֆ. Կոնև
*Ռեժիսորի օգնականներ՝ Ա. Կոլենդա, Ռ. Միրսկի
* Նկարչի օգնական՝ Ի. Վոլչեկ
* Օպերատորի օգնական՝ Լ. Սլոբին, Լ. Լեյբման, Լ. Պեկարսկի
* Ֆիլմի տնօրեն՝ Ի. Ֆիլոնենկո
*Սուսերամարտի գծով խորհրդատուներ՝ Իվան Կոխ, Ի. Մանաենկո

## Հետաքրքիր փաստեր
Ֆիլմում նկարահանել են ԽՍՀՄ սպորտի վաստակավոր վարպետ Բորից Մելնիկովը, սպորտի վարպետներ Օլեգ Գլազովը, Վ. Խարխալուպը։

## Ծանոթագրություններ

## Գրականություն
*«Кто есть кто в мире». Главный редактор Г. П. Шалаева. Филологическое общество «Слово» ISBN 5-8123-0088-7 : Издательство «Олма-Пресс» ISBN 5-94849-441-1. Москва, 2003 год — 1680 с.https://books.google.am/books?id=Dd9aONENAxgC&printsec=frontcover&hl=ru#v=onepage&q&f=false

## Արտաքին հղումներ
*«Кто есть кто в мире». 1500 имён
*Фильмография о фехтовании

Կատեգորիա:1960-ականների ռուսերեն ֆիլմեր
Կատեգորիա:1969 ֆիլմեր
Կատեգորիա:«Բելառուսֆիլմ» ստուդիայի ֆիլմեր
Կատեգորիա:Խորհրդային ֆիլմեր
Սուրբ Խաչ եկեղեցի (Մեծ Պամաճ)

**Սուրբ Խաչ եկեղեցի**, Հայ Առաքելական Սուրբ Եկեղեցի, գտնվում է Վրաստանի Սամցխե-Ջավախքի մարզի Ախալցխայի շրջանում, Ախալցխա քաղաքից ուղիղ գծով 7,5 կմ դեպի հարավ-արևմուտք հայաբնակ Մեծ Պամաճ գյուղում, կառուցվել է 19-րդ դարում։

Մեծ Պամաճ գյուղի Սուրբ Խաչ եկեղեցին ըստ հիշատակումների կառուցվել է 1837 թվականին և ի սկզբանե եղել է փայտաշեն կառույց, իսկ արդեն 1885 թվականի տվյալներով եղել է քարաշեն։

Եկեղեցու մասին կան հիշատակումներ Վրաստանի հայոց թեմի և Իմերեթի թեմի արխիվներում։ Եկեղեցին բազմաթիվ անգամ հիմնանորոգվել է, որից հետո վերաօծվել է, այդ իսկ պատճառով եկեղեցու անունը մի քանի անգամ փոխվել է։

Մասնավորապես 1840 թվականի հիշատակվում է Սուրբ Փրկիչ, 1841 և 1846 թվականների որպես՝  Սուրբ Ստեփանոս և ամենա վերջում Սուրբ խաչ անվամբ։

19-20-րդ դարերի ընթացքում եկեղեցին հիմնանորոգվել է, և ըստ արևմտյան պատի արձանագրության, շինարարությունը ավարտվել է 1908 թվականին։

Հայաստանի ազգային արխիվում կան 1903-1911-ական թվականների եկեղեցուն վերաբերվող տվյալներ՝ տնտեսական ծախսերի, եկեղեցու գործունեության և հոգևոր ծառայությունների մասին։

## Ճարտարապետություն
Եկեղեցին բազիլիկ տիպի, ընդարձակ սրահ ունեցող և առանց սյուների կառույց է, կառուցվել է սրբատաշ քարով, նրա չափսերն են 18.80 x 11.08 մետր։ Եկեղեցին ունի երեք հարկերից բաղկացած զանգակատուն, որը գտնվում է եկեղեցուն կից արևմտյան մասում։ Ունի մեկ մուտք արևմտյան կողմից, իսկ Սուրբ խորանը գտնվում է արևելյան մասում, որի աջ և ձախ կողքերում կան ավանդատներ։

Եկեղեցու հոգևոր կազմն է եղել Կարապետ Տեր-Մարտիրոսյանցը և Ղազարոս Սիմոնյանցը։
Եկեղեցում պահվում է յուղաներկ սրբապատկերներ, 1723 թվականին Կ. Պոլսում հրատարակված Տպագիր Ճաշոց և գյուղի բնակիչ Արշակ Մամիկոնի տանը պահվում է կաշեկազմ մագաղաթյա ձեռագիր։

1996 թվականի ապրիլի 23-ին եկեղեցին վերաբացվեց և վերաօծվեց ձեռամբ Վիրահայոց թեմի առաջնորդ Գերաշնորհ Տեր Գևորգ արք. Սերայդարյանի։

## Ծանոթագրություններ

Կատեգորիա:19-րդ դարի հայկական վանքեր և եկեղեցիներ
Կատեգորիա:Ախալցխայի շրջանի հայկական առաքելական վանքեր և եկեղեցիներ
Կատեգորիա:Եկեղեցիներ այբբենական կարգով
Սեփական ստվերից ավելի արագ

«**Սեփական ստվերից ավելի արագ**» (), 1980 թվականի խորհրդային կինոդրամա։

## Սյուժե
Վազորդ Պյոտր Կորոլյովը համառորեն ձգտում է հասնել նրան, որ իրեն ուղարկեն միջազգային մրցումների՝ մարզումների ժամանակ ցույց տալով ռեկորդային արդյունքներ։ Նա հասնում է դրան, սակայն վճռական մրցավազքի ժամանակ, երբ ոչ ոք արդեն չի կարող հասնել նրան, նա հանկարծ կանգ է առնում՝ օգնելով բարձրանալ ընկած  հակառակորդին։ Բայց արդյունքի համար պատասխանատու են շատերը։ Կարո՞ղ են նրանք հետագայում վստահել մեծահոգի, բայց ոչ հաղթող մարզիկին` պաշտպանելու երկրի պատիվը։ Դա ցույց կտան Մոսկվայի Օլիմպիական խաղերը։

## Դերերում
* Անատոլի Մատեշկո – *Պյոտր Կորոլյով
* Ալեքսանդր Ֆատյուշին – *Ֆեոդոսի Նիկիտիչ, Կորոլյովի մարզիչը
*Բորիս Մորոզով – *Օլեգ Իվանովիչ
*Սերգեյ Ռուբեկո – *Միլնիկով
*Ալեքսեյ Վանին – *Ռոլֆ Շմիդտ, մարզիկ
*Ելենա Ցիպլակովա – *Ելենա, հեռուստահաղորդավար
*Վիտալի Մաքսիմով – *Իգոր, հեռուստամեկնաբան 
*Յուրի Դումչև – *դիսկոբոլ
*Մարիա Սկվորցովա – *Մարիա Վասիլևնա
*Յան Յանակիև – *ուսուցիչ

## Նկարնահանող խումբ
* Սցենարի հեղինակ՝ Դալ Օռլով
* Ռեժիսոր՝ Պավել Լյուբիմով
*Օպերատոր՝ Վլադիմիր Լիպովոյ
*Նկարիչ՝ Սեմյոն Վելեդնիցկի
*Կոմպոզիտոր՝ Ալեքսանդր Ժուրբին

## Ծանոթագրություններ

Կատեգորիա:1980 ֆիլմեր
Կատեգորիա:1980-ականների ռուսերեն ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Գեղարվեստի պալատ (Սան Ֆրանցիսկո)

**Գեղարվեստի պալատ** (), ճարտարապետական կառույց, մասամբ ծառայում է որպես թանգարան, գտնվում է Կալիֆոռնիայում (ԱՄՆ)՝ Սան Ֆրանցիսկոյի Մարինա շրջանում։

Գեղարվեստի պալատն ի սկզբանե ստեղծվել է որպես ժամանակավոր արվեստի թանգարան՝ 1915 թվականին անցկացվելիք Պանամա-Խաղաղօվկիանոսյան միջազգային ցուցահանդեսի համար։ Գեղարվեստի պալատը այն եզակի կառույցներից է, որը ցուցահանդեսի ժամանակներից ի վեր պահպանվել է իր սկզբնական տեղում։ 1964 թվականին շենքը քանդվել և 1967 թվականին վերակառուցվել է առավել ամուր հումքով։

1969 թվականի հունվարից մինչև 2013 թվականը շենքը ծառայել է որպես հանգրվան «Էքսպլորատորիում» գիտության հետաքրքրաշարժ թանգարանի համար, որը հիմնադրել է Ֆրենկ Օպենհեյմերը։ 2004 թվականին սկսվել են շինության և հարակից այգու վերականգնողական աշխատանքները։ 2010 թվականին վերականգնողական աշխատանքները ավարտվել են։

## Հիմնադրման պատմություն
1910 թվականին Սան Ֆրանցիսկոյի ղեկավար մարմինների կողմից որոշում է ընդունվել քաղաքում համաշխարհային ցուցահանդես կազմակերպելու վերաբերյալ։ 1915 թվականի փետրվարի 20-ին բացված Պանամա-Խաղաղօվկիանոսյան միջազգային ցուցահանդեսը մի  կողմից նվիրված էր Պանամայի ջրանցքի բացմանը, մյուս կողմից նպատակ ուներ ուներ աշխարհին ցույց տալու մոխիրներից հառնած Սան Ֆրանցիսկոյին, որը 1906 թվականին մեծ վնասներ էր կրել երկրաշարժի ապա դրան հաջորդած հրդեհի ժամանակ։ Ցուցահանդեսային համալիրը բաղկացած էր տասնմեկ «պալատներից», որոնցից յուրաքանչյուրը նվիրված է գործունեության կոնկրետ ոլորտի։ Գեղարվեստի պալատում ցուցադրվում են արվեստի տարբեր ուղղության պատկանող աշխատանքներ՝ Վերածննդից մինչև Մոդեռն։ Կառույցը նախագծել է կալիֆոռնիացի ճարտարապետ Բեռնար Ռալֆ Մեյբեկը, ով ոգեշնչվել է Պիրանեզիի փորագրություններից մեկով։

Ցուցահանդեսի ավարտից հետո գրեթե բոլոր ցուցահանդեսային համալիրները, որոնք կառուցվել էին փայտից և տարատեսակ արհեստական քարից (staff - գիպսի և կտավանման գործվածքի խառնուրդ), քանդվել են, իսկ այդ վայրում սկվել է Մարինա բնակելի ավանի շինարարությունը։ Բացառություն էր միայն Գեղարվեստի պալատը, որի համար միջնորդություն էր ներկայացրել Ֆիբի Հերսթի հիմնած «Պալատի պահպանության լիգան» (*Palace Preservation League*)։


File:Palace of Fine Arts - Evening with reflection.jpg
File:Palace of Fine Arts - Rotunda lit.jpg
File:Palace of Fine Arts - Exposed night shot.jpg
File:Palace of Fine Arts - Interior rotunda dome.jpg
File:San Francisco Palace of Fine Arts - with Trees 01.jpg
File:San Francisco Palace of Fine Arts - with Trees 02.jpg


## Գրականություն
* 

## Ծանոթագրություններ

## Արտաքին հղումներ
* 

Կատեգորիա:1915 հիմնադրումներ ԱՄՆ-ում
Կատեգորիա:1915 հիմնադրված թանգարաններ
Կատեգորիա:ԱՄՆ-ի թանգարաններ
Կատեգորիա:Սան Ֆրանցիսկո
Ջուել Լոյդ

**Ջուել Լոյդ** (, ), ամերիկացի բասկետբոլիստուհի, որը Կանանց բասկետբոլի ազգային ասոցիացիայում հանդես է եկել «Սիեթլ Շտորմ» ակումբում, որը նրան ընտրել է 2015 թվականի NBA-ի դրաֆտում ընդհանուր առաջին համարի ներքո։ Խաղում է խաղարկող պաշտպանի դիրքում։ Նախքան ԿԲԱԱ տեղափոխվելը հանդես է եկել Նոթր Դամի համալսարանի ուսանողական թիմի օգտին։ 2020 թվականի Օլիմպիական խաղերի չեմպիոն։

## Կենսագրություն
Ջուել Լոյդը չորս տարի հանդես է եկել Նայլզ Ուեսթի ավագ դպրոցի (Սկոկի, Իլինոյս) բասկետբոլային թիմի մեկնարկային կազմում, որտեղ նա մեկ խաղում վաստակել է 24,8 միավոր և կատարել 11,9 անդրադարձ։ Այդ տարիների ընթացքում նա ընդհանուր առմամբ հավաքել է 3077 միավոր և օգնել է իր թիմին տանել 93 հաղթանակ՝ կրելով ընդամենը 31 պարտություն։

Դպրոցն ավարտելուց հետո Լոյդը ընդունվել է Նոտր Դամի համալսարան։ Համալսարանում իր վերջին մրցաշրջանում, երբ նա երկրորդ անգամ անընդմեջ օգնել է իր թիմին դուրս գալ NCAA-ի առաջնության եզրափակիչ, Լոյդը ESPN-ի վարկածով ճանաչվել է լավագույն ուսանող կին խաղացող։ Նոտր Դամում ելույթ ունենալու ընթացքում Ջուելը հավաքել է 1909 միավոր, ինչը 5-րդ լավագույն արդյունքն է ուսումնական հաստատության պատմության մեջ։

2015-2016 թվականներին խաղացել է թուրքական «Գալաթասարայ», 2016-2017 թվականներին՝ չինական «Շանսի Ֆլեյմ», 2017-2018 թվականներին՝ կորեական «Լայֆ Վինուս» ակումբներում։ 2018 թվականի օգոստոսին պայմանագիր է կնքել թուրքական «Botaş SK» ակումբի հետ։ 2019 թվականին տեղափոխվել է իսպանական «Պերֆումերիաս Ավենիդա»։

## Ծանոթագրություններ

## Արտաքին հղումներ
* Notre Dame bio
* Jewell Loyd profile
* Jewell Loyd WNBA Stats 

Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:Ամերիկացի բասկետբոլիստուհիներ
Կատեգորիա:Ամերիկացի օլիմպիական չեմպիոններ
Կատեգորիա:Բասկետբոլիստներ այբբենական կարգով
Կավարտ

**Կավարտ**, գյուղ Հայկական ԽՍՀի Ղափանի շրջանում, Ղափան շրջկենտրոնից 3.5-4 կմ հյուսիս-արևելք։

## Պատմություն
Հնում եղել է գյուղ Սյունիք աշխարհի Բաղք-Աճանան գավառում։ Հիշատակված է եղել Տաթևի վանքի հարկացուցակում (XIII դար) և նոր ժամանակների (1781 թ.) «Քյոթուկ» մատյանում։

Նույն անվանումով ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում։

Գյուղն հարուստ է պղնձի պաշարներով, որը կազմում է Լենհանքերի շարունակությունը։ Պղնձահանքերը շահագործվում էին դեռևս 1850-ական թվականներից։ Ներկայումս գյուղի տարածքը ընդգրկված է Ղափան քաղաքի մեջ և գետնատակին մեծ հանքախործեր ունենալու պատճառով նոր կառուցումներ չեն կատարվում։

## Բնակչություն
Բնակիչները հայեր էին։

Կավարտի ազգաբնակչության փոփոխությունը.

## Տնտեսություն
Բնակչության հիմնական զբաղմունքը հանքագործությունն էր, մասսամբ՝ գյուղատնտեսությունը։

## Պատմամշակութային կառույցներ
Գյուղում կա կանգուն XVII դարի քարակերտ, բավականին շքեղ եկեղեցին։

## Կրթություն
Գյուղն ուներ միջնակարգ դպրոց, ակումբ, գրադարան։

## Ծանոթագրություններ

## Արտաքին հղումներ

Կատեգորիա:Արևելյան Հայաստանի գյուղեր
Եղիա Տոլբակյան

**Եղիա Հովհաննեսի Տոլբակյան** (**Դոլբակյան**, ), հայ գրող, պատմաբան, հրատարակիչ, խմբագիր, թարգմանիչ, հասարակական գործիչ։

## Կենսագրություն
Եղիա Տոլբակյանը (Դոլբակյան) ծնվել է 1908 թվականի փետրվարի 16-ին Կիլիկիայի Այնթապ քաղաքում։ 6 տարեկանում նա կորցրել է հորը։ 1918 թվականին Հայոց ցեղասպանության սարսափները տեսած Տոլբակյանների ընտանիքը (երեք երեխա ունեցող մայրը) ապաստան է գտել Հալեպում (Սիրիա)։

1918-1920 թվականներին Եղիա Տոլբակյանը եղել է «Հայկական կացարանի» սանը, որից հետո 1921-1924 թվականներին ավարտել է ուսումը հայկական միջնակարգ դպրոցում։

1926 թվականին ավարտել է Հալեպի ֆրանսիական լիցեյը։ 1926-1928 թվականներին եղել է Հալեպի բաղդադյան երկաթուղու ծառայող։

1929-1946 թվականներին եղել է ուսուցիչ և տնօրեն Բեյրութի Նուբարյան, Աբգարյան, Սահակյան, Սահակ Մեսրոպ հայկական վարժարաններում։

1938 թվականին Բեյրութում հիմնադրել է «Լուսարձակ» տպարանը և հրատարակչությունը, որտեղ տպագրվել են գեղարվեստական գրքեր, դասագրքեր։ 1930 թվականին Տոլբակյանը լույս է ընծայել «Պատկերազարդ օրագիր» պարբերագիրքը, 1935 թվականին կազմել, խմբագրել և հրատարակել է «Լիբանանահայ պատկերազարդ օրացոյցը, 1936», 1937-1943 թվականներին՝ որպես վերջինիս շարունակություն՝ «Ամէնուն նոր տարեցոյց»-ը (7 գիրք), 1946 թվականին՝ «Հայրենական օրացոյցը»։ 1946 թվականին Տոլբակյանը հայրենադարձել է, շարունակել մանկավարժական գործունեությունը Երևանում։ Տասնամյակներ շարունակ աշխատել է Երևանի Րաֆֆու անվան միջնակարգ դպրոցում որպես ֆրանսերենի ուսուցիչ։

1948-1950 թվականներին Տոլբակյանը սովորել է մարքսիզմ-լենինիզմի երեկոյան համալսարանում, իսկ 1954-1960 թվականներին՝ Երևանի մանկավարժական ինստիտուտի պատմության ֆակուլտետի հեռակա բաժնում։

1960-ական թվականներին Հայաստանում ստեղծվել է Այնթապի հայերի հայրենակցական միության մասնաճյուղ և, ինչպես Բեյրութում, Եղիա Տոլբակյանը դարձել է նրա քարտուղարը։ Հիմնականում նրա ջանքերով Երևանին հարակից գյուղերից մեկը վերանվանվել է Նոր Այնթապ, իսկ աշխարհասփյուռ այնթապցիների նվիրատվություններով այնտեղ կառուցվել է ժանյակագործական գործարան։

Եղիա Տոլբակյանը մահացել է 1982 թվականի մայիսի 8-ին։

## Աշխատություններ
Լույս են տեսել Տոլբակյանի «XVIII դարի հայ ազատագրական շարժումները և ռուսական կողմնորոշումը. Պետրոս Ա-ն և հայերը» (2005) աշխատությունը, «Պատմութիւն Սուրիոյ եւ Լիբանանի» (1940, Բեյրութ, «Լուսարձակ» տպարան), «Աշխարհագրութիւն Լիբանանի» (1938, Բեյրութ, «Արաքս» տպարան) դասագրքերը։

Ֆրանսերենից թարգմանել է Կլոդ Բերժեի «Նապոլեոնի պատմութիւնը։ Կեանքը եւ պատերազմները» (1939), Ժան-Ժակ Ռուսոյի «Հասարակական դաշինք» (1939) երկերը, Պ. Սալի «Ցեղապետներու աղջիկը» (1940, երեքն էլ՝ Բեյրութ) վեպը, Օնորե դը Բալզակի «Մնաք բարով», «Անաստվածի պատարագը» (երկուսն էլ՝ 1957) վիպակները, «Մոդեստա Մինիոն» (1960) վեպը։

## Ծանոթագրություններ

Կատեգորիա:Հայ գրողներ
Կատեգորիա:Հայ թարգմանիչներ
Կատեգորիա:Հայ խմբագիրներ
Կատեգորիա:Հայ հասարակական գործիչներ
Կատեգորիա:Հայ հրատարակիչներ
Կատեգորիա:Հայ պատմաբաններ
Թամաշ Դեչի

**Թամաշ Դեչի** (, ), հունգարացի սուսերամարտիկ, Տոկիոյի 2020 թվականի Օլիմպիական խաղերի բրոնզե մեդալակիր։ Աշխարհի և Եվրոպայի չեմպիոն, աշխարհի և Եվրոպայի առաջնությունների բազմակի մեդալակիր։

## Կենսագրություն
2007 թվականին Թամաշը դարձել է աշխարհի չեմպիոն թիմային մրցումներում։ Մեկ տարի անց հունգարացի սուսերամարտիկը մասնակցե է Օլիմպիական խաղերին, սակայն անհատական առաջնությունում առաջին ռաունդում պարտվել է իր հայրենակից Արոն Սիլադյիին։ Թիմային առաջնությունում հունգարացիները կիսաեզրափակիչի ուղեգրի համար պայքարում զիջել են ԱՄՆ-ի թիմին ընդամենը մեկ միավորով։

2009 թվականին հունգարացին աշխարհի առաջնության բրոնզե մեդալ է նվաճել ինչպես անհատական, այնպես էլ թիմային մրցումներում։

2014 թվականին Թամաշը երրորդ տեղն է զբաղեցրել Կազանում ընթացող աշխարհի առաջնությունում, 2015 թվականի Եվրոպայի առաջնությունում բրոնզե մեդալ է նվաճել թիմի կազմում։

2016 թվականին հունգարացի սուսերամարտիկը դարձել է փոխչեմպիոն աշխարհի թիմային առաջնությունում։

2017 թվականին Թամաշը դարձել է Եվրոպայի թիմային առաջնության բրոնզե մեդալակիր, իսկ աշխարհի առաջնությունում նույն ծրագրով նվաճել է արծաթե մեդալ։ 2018 թվականին հունգարացի սուսերամարտիկն առաջին անգամ նվաճել է Եվրոպայի առաջնությունում՝ հաղթելով սուսերամարտիկների թիմային մրցաշարում, իսկ աշխարհի առաջնությունում դարձել է բրոնզե մեդալակիր։ Նախաօլիմպիական մրցաշրջանում Հունգարիայի հավաքականի վետերանն օգնել է իր թիմին նվաճել աշխարհի և Եվրոպայի առաջնությունների արծաթե մեդալները։

## Լավագույն արդյունքներ
### Աշխարհի առաջնություններ
*  – 2007 թվականի աշխարհի առաջնություն (Սանկտ Պետերբուրգ, Ռուսաստան) (թիմեր)
*  – 2016 թվականի աշխարհի առաջնություն (Ռիո դե Ժանեյրո, Բրազիլիա) (թիմեր)
*  – 2017 թվականի աշխարհի առաջնություն (Լայպցիգ, Գերմանիա) (թիմեր)
*  – 2019 թվականի աշխարհի առաջնություն (Բուդապեշտ, Հունգարիա) (թիմեր)
*  – 2009 թվականի աշխարհի առաջնություն (Անթալիա, Թուրքիա)
*  – 2009 թվականի աշխարհի առաջնություն (Անթալիա, Թուրքիա) (թիմեր)
*  – 2014 թվականի աշխարհի առաջնություն (Կազան, Ռուսաստան) (թիմեր)
*  – 2018 թվականի աշխարհի առաջնություն (Վուքսի, Չինաստան) (թիմեր)

### Եվրոպայի առաջնություններ
*  – 2018 թվականի Եվրոպայի առաջնություն (Նովի Սադ, Սերբիա) (թիմեր)
*  – 2006 թվականի Եվրոպայի առաջնություն (Իզմիր, Թուրքիա) (թիմեր)
*  – 2019 թվականի Եվրոպայի առաջնություն (Դյուսելդորֆ, Գերմանիա) (թիմեր)
*  – 2002 թվականի Եվրոպայի առաջնություն (Մոսկվա, Ռուսաստան) (թիմեր)
*  – 2015 թվականի Եվրոպայի առաջնություն (Մոնտրյո, Շվեյցարիա) (թիմեր)
*  – 2017 թվականի Եվրոպայի առաջնություն (Թբիլիսի, Վրաստան) (թիմեր)

## Ծանոթագրություններ

## Արտաքին հղումներ
* Թամաշ Դեչիի էջը Սուսերամարտի միջազգային ֆեդերացիայի կայքում

Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:Հունգարացի սուսերամարտիկներ
Բելֆոր

**Բելֆոր** (, ), քաղաք Ֆրանսիայի արևելքում, Բելֆորի երկրամասի վարչական կենտրոնն է։

## Աշխարհագրություն
### Բնակչություն

## Պատմություն
Տրանսպորտային հանգույց է Վոգեզների և Ժուրայի («Բուրգունդիայի դարպասներ») միջև ընկած լեռնանցքում։ Նախկինում Բելֆորը մի շարք պաշարումների դիմակայող ամրոց (1814, 1815, 1870-1871) էր, որը գոյություն է ունեցել մինչև Առաջին համաշխարհային պատերազմը։ Բելֆորից ոչ հեռու գտնվում է հայտնի Նոտր Դամ դյու Օ տաճարը։

### Բելֆորի պաշտպանություն

thumb|left|Բելֆորյան առյուծ|183x183փքս
Քաղաքի հետ կապված առավել հայտնի պատմական իրադարձությունը 1870-1871 թվականների նրա հերոսական պաշտպանությունն է ֆրանս-պրուսական պատերազմի ժամանակ։ 1870 թվականի նոյեմբերից մինչև 1871 թվականի հունվարը՝ 103 օրվա ընթացքում, ամրոցի կայազորը գնդապետ Դանֆեր-Ռոշրոյի հրամանատարությամբ դիմացել է հրետանային գնդակոծություններով ուղեկցվող գերմանական զորքերի պաշարմանը։ Քաղաքն այդպես էլ չի պաշարվել թշնամու կողմից։ Սակայն 1871 թվականին սկսվել են խաղաղության մասին բանակցությունները, գերմանացիների պահանջներից մեկը Բելֆորի նախնական հանձնումն էր։ Ֆրանսիայի կառավարության ցուցումով կապիտուլյացիա է կնքվել պատվավոր պայմաններով․ ամբողջ կայազորը հեռացել է զենքի պահպանմամբ և զինվորական պատիվներով։ Այդուհանդերձ, շուտով կնքված պայմանագրի համաձայն՝ Բելֆորը մնացել է Ֆրանսիայի կազմում։

Քաղաքի հերոսական պաշտպանների պատվին միջնաբերդի առջև կանգնեցվել է Բարտոլդիի «Բելֆորյան առյուծ» հսկայական հուշարձանը։

## Փառատոն
Ամեն տարի Բելֆորում անցկացվում է համալսարանական երաժշտության միջազգային փառատոնը՝ *Festival International de Musique Universitaire* (FIMU)։ Մայիսին տարբեր երկրներից քաղաք են գալիս մինչև 2500 կատարողներ, հիմնականում ուսանողներ։ Փառատոնը տևում է երեք օր։ Բոլոր համերգներն ու ներկայացումներն անվճար են, դրանք կազմակերպվում են փակ սենյակներում՝ 14 բեմի վրա՝ բաց երկնքի տակ և պարզապես փողոցում։

## Քույր քաղաքներ

## Հայտնի բնակիչներ
* Գուստավ Բարդի - քաղաքական գործիչ, աստվածաբան, հայրաբան
* Ժյուլ Բրյունե - ֆրանսիացի ռազմական հրամանատար
* Միշել Գոդար - ջազ տուբիստ, բաս կիթառահար և կոմպոզիտոր
* Ֆրանսուա Ժոզեֆ Գեյմ - նկարիչ
* Ժերար Գրիզե - կոմպոզիտոր
* Ֆրանսուա-Օսկար դե Նեգրիե - ֆրանսիացի զորահրամանատար, գեներալ
* Էթյեն Մաթլեր - ֆրանսիացի ֆուտբոլիստ
* Թահար Ռահիմ - ֆրանսիացի դերասան
* Ժան-Պիեր Շևենման - ֆրանսիացի ձախ քաղաքական գործիչ
* Օլիվյե Շոնֆելդեր - գեղասահքի աշխարհի չեմպիոն

## Ծանոթագրություններ

## Արտաքին հղումներ
* Պաշտոնական տուրիստական կենտրոն
* FIMU երաժշտական փառատոն Բելֆորում
* Բելֆորի ամրոցի մասին էջ 
* Բելֆորի ամրոցին նվիրված կայք

Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ
Սեր (ֆիլմ, 2015)

**«Սեր»** (), ֆրանսիական դրամատիկական 3D-ֆիլմ, որի ռեժիսորը և սցենարիստը Գասպար Նոեն է։ Կինոնկարի միջազգային պրեմիերան կայացել է 2015 թվականի մայիսի 20-ին՝ Կաննի կինոփառատոնի ժամանակ։

## Սյուժե
Սկսնակ կինոռեժիսոր Մըրֆին հունվարի 1-ին իր փարիզյան բնակարանում արթնանում է հեռախոսազանգից։ Նրա կողքին՝ անկողնում, քնած է շիկահեր Օմին՝ մի կին, որին նա չի սիրում, բայց որի հետ միասին ապրում է, քանի որ նա իր որդու՝ Գասպարի մայրն է։ Տղան դեռ կրքոտ սիրում է իր նախկին ընկերուհուն՝ նկարչուհի Էլեկտրային։ Նա Մըրֆիին թողել է այն բանից հետո, երբ իմացել է, որ Օմին իրենից երեխա է սպասում։ Հեռախոսով տղան լսում է Էլեկտրայի մոր թողած հաղորդագրությունը, որը մտահոգված է, որ աղջկանից երկու ամիս ոչ մի լուր չկա։ Այն Մըրֆիի մեջ արթնացնում է տանջալի հիշողություններ երջանիկ եղած ժամանակների՝ Էլեկտրոյի հետ անցկացրած պահերի մասին։

## Դերերում
* Կարլ Գլուսման՝ *Մըրֆի*
* Աոմի Մույոկ՝ *Էլեկտրա*
* Կլարա Քրիստին՝ *Օմի*
* Արոն Փեյջես (Գասպար Նոե)՝ *Նոե*
* Խուան Սաավեդրա՝ *Խուլիո*
* Վենսան Մարավալ՝ *Կաստել*
* Բենուա Դեբի
* Ստելլա Ռոչա՝ *Մամա*
* Դեբորա Ռևի՝ *Պավլա*

## Արտադրություն
### Դերասանների ընտրություն
«Սեր» ֆիլմը երկու գլխավոր դերասանների՝ Աոմիի և Կլարայի դեբյուտն է, որոնց ռեժիսորը հանդիպել էր ակումբում։ Իսկ Մըրֆիի դերը խաղացած Կարլ Գուսմանին Գասպար Նոեն գտել էր ընդհանուր ընկերոջ միջոցով։

### Նկարահանումներ
Նկարահանումները հիմնականում անցկացվել են Փարիզում։ Ֆիլմում սեռական տեսարանների մեծ մասը իմպրովիզացիա է։

## Թողարկում
2015 թվականին Կաննի կինոփառատոնում ֆիլմի պրեմիերայից մեկ շաբաթ առաջ *Alchemy* ընկերությունը ձեռք է բերել այն Միացյալ Նահանգներում տարածելու իրավունքները։ Կաննում ֆիլմը ցուցադրվել է 2015 թվականի մայիսի 20-ին Midnight Screenings բաժնում և քննադատներին ապշեցրել է շատ իրատեսական սեքսուալ տեսարաններով։ Ֆիլմը ցուցադրության համար ընտրվել է նաև Օդեսայի 2015 թվականի միջազգային կինոփառատոնի «Գալա պրեմիերաներ» բաժնում, ինչպես նաև Տորոնտոյի 2015 թվականի միջազգային կինոփառատոնի «Ավանգարդ» բաժնում։

### Այլ հետխորհրդային երկրներում
Վրաստանում ֆիլմի ցուցադրման վերաբերյալ քրեական գործ է հարուցվել, քանի որ դրա բովանդակությունը պոռնոգրաֆիկ է ճանաչվել։

## Ընդունում
«Սեր» ֆիլմն արժանացել է կինոքննադատների տարաբնույթ արձագանքներին։ *[[Rotten Tomatoes]]* կայքում ֆիլմն ունի 39 % ցուցանիշ՝ հիմնված 88 գրաքննությունների վրա՝ միջինը 4,9/10 միավորով։ *Metacritic* կայքում ֆիլմի ցուցանիշը 100-ից 51 է՝ հիմնված 27 գրաքննության վրա։

## Ծանոթագրություններ

Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ դրամա ֆիլմեր
Կատեգորիա:2010-ականների ֆրանսիական ֆիլմեր
Կատեգորիա:2015 դրամա ֆիլմեր
Կատեգորիա:2015 ֆիլմեր
Կատեգորիա:3D ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Բելգիական դրամա ֆիլմեր
Կատեգորիա:Բելգիական ռոմանտիկ ֆիլմեր
Կատեգորիա:Բելգիական ֆիլմեր
Կատեգորիա:Ֆիլմեր Փարիզի մասին
Կատեգորիա:Ֆիլմեր ամուսնական դավաճանության մասին
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական ռոմանտիկ ֆիլմեր
Թաղամայրի

**Թաղամայրի**, գյուղ Հայկական ԽՍՀի Մեղրու շրջանում, Վանք գյուղից արևմուտք։

## Պատմություն
Եղել է գյուղ Մեծ Հայքի Սյունիք աշխարհի Արևիք գավառում։ Գյուղի մասին հիշատակել է Ստեփանոս Օրբելյանը (XIII դար), որի կազմած հին հարկացուցակի համաձայն Տաթևի վանքին տարեկան վճարում էին 6 միավոր հարկ։

Այնուհետև Թաղամիր անվանումով ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում։

1920-ական թվականներից մտնում էր ՀՍՍՀ Մեղրու շրջանի մեջ։ 1940-ական թվականներին գյուղն ապաբնակեցվել է։

## Բնակչություն
Բնակիչները հայեր էին։

Թաղամայրիի ազգաբնակչության փոփոխությունը.

## Ծանոթագրություններ

## Արտաքին հղումներ

Կատեգորիա:Արևելյան Հայաստանի գյուղեր
Կարաբատում

**Կարաբատում**, գյուղ Արևելյան Հայաստանի Ելիզավետպոլի նահանգի Զանգեզուրի գավառում։

## Բնակչություն
1908 թվականին գյուղն ունեցել է 445 հայ բնակիչ։

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Իմ հանճարեղ ընկերուհին

**«Իմ հանճարեղ ընկերուհին»** (, ), իտալա-ամերիկյան հեռուստասերիալ (դրամա), որը նկարահանվել է Էլենա Ֆերանտեի համանուն վեպի մոտիվներով։ Առաջին եթերաշրջանը թողարկվել է 2018 թվականի նոյեմբերին։

## Սյուժե
Տարեց կին Էլենա «Լենու» Գրեկոն հիշում է 1950-ական թվականները՝ Նեապոլի ոչ բարվոք շրջաններից մեկում Ռաֆաելա «Լիլա» Չերուլոյի հետ իր ընկերության սկիզբը։ Նրանք ապրում էին մի բակում, գնում էին մի դպրոց, դիտում էին նույն դրաման։ Մեծանալուն զուգընթաց ընկերուհիներն ունենում էին ինչպես նոր ընդհանուր հետաքրքրություններ, այնպես էլ տարաձայնություններ։

## Գլխավոր դերերում
* Գայա Ջիրաչե՝ Ռաֆաելլա «Լիլա» Չերուլո (դեռահաս)
* Լյուդովիկա Նաստի՝ Ռաֆաելլա «Լիլա» Չերուլո (երեխա)
* Մարգերիտա Մացուկո՝ Էլենա «Լենու» Գրեկո (դեռահաս)
* Էլիզա Դել Ջենիո՝ Էլենա «Լենու» Գրեկո (երեխա)
* Աննա Ռիտա Վիտոլո՝ Իմակոլատա Գրեկո, Լենուի մայրը
* Լուկա Գալոնե՝ Վիտորիո Գրեկո, Լենուի հայրը
* Վալենտինա Ակա՝ Նունցիա Չերուլո, Լիլայի մայրը
* Անտոնիո Բուոնանո՝ Ֆերնանդո Չերուլո, Լիլայի հայրը
* Ջովանի Ամուրա՝ Ստեֆանո Կարաչի
* Իմա Վիլիա՝ Մանուելա Սոլարա
* Անտոնիո Միլո՝ Սիլվիո Սոլարա
* Ալեսիո Գալո՝ Միքելե Սոլարա
* Դորա Ռոմանո՝ Մաեստրա Օլիվիերո, Էլենայի և Լիլայի ուսուցչուհին

Կադրի ետևում գտնվող տեքստը կարդում է Ալբա Ռորվահերը։

## Արտադրություն
Էլենա Ֆերանտեի «Նեապոլիտանական վեպերի» էկրանավորման մասին հայտարարվել էր 2016 թվականի փետրվարին։ Հենց սկզբից նախատեսվում էր շարքի յուրաքանչյուր գիրքը վերածել ութ սերիաներից բաղկացած մեկ եթերաշրջանի։

Նկարահանումներն անցկացվել են Իտալիայում՝ Կամպանիա (Նեապոլ, Իսկիա, Կազերտա, Մարչանիզե) և Լացիո (Գաետա) տարածքներում։

2018 թվականի նոյեմբերի 18-ին ամերիկյան *[[HBO]]* հեռուստաալիքով սկսվել է սերիալի ցուցադրությունը, նոյեմբերի 27-ին՝ իտալական *[[RAI]]-1* և *TIMvision* հեռուստաալիքներով։

2018 թվականի դեկտեմբերին սերիալը պաշտոնապես երկարաձգվել է նոր եթերաշրջանի համար, որի սյուժեն հիմնված կլինի Ֆերանտեի «Նեապոլիտանական վեպեր» շարքի երկրորդ գրքի վրա։

## Ծանոթագրություններ

## Արտաքին հղումներ
* Սերիալի պաշտոնական կայք

Կատեգորիա:HBO-ի բնօրինակ ծրագրեր
Կատեգորիա:2018 հեռուստասերիալներ
Կատեգորիա:2010-ականների ամերիկյան դրամա հեռուստասերիալներ
Կատեգորիա:Ամերիկյան դրամա հեռուստասերիալներ